શું ખરેખર આ ઘટના સુરતના કાપોદ્રા વિસ્તારમાં બની છે..? જાણો શું છે સત્ય... - FactCrescendo | The leading fact-checking website in India\nDhanji Patidar નામના ફેસબુક યુઝર દ્વારા તારીખ 18 સપ્ટેમ્બર 2019ના એક પોસ્ટ શેર કરવામાં આવી હતી. “કાપોદ્વા વરાછા રોડ સુરત” શીર્ષક હેઠળ શેર કરવમાં આવેલી આ પોસ્ટ પર 43 લોકોએ તેમના પ્રતિભાવ આપ્યા હતા.4લોકોએ તેમના મંતવ્યો જણાવ્યા હતા. તેમજ5લોકો દ્વારા આ પોસ્ટને શેર કરવામાં આવી હતી. આ પોસ્ટમાં દાવો કરવામાં આવ્યો હતો કે, “પોસ્ટ સાથે જે વિડિયો શેર કરવામાં આવ્યો છે. તે ઘટના સુરતના કાપોદ્વા વિસ્તારમાં બનવા પામી છે.”\nઉપરોક્ત પોસ્ટમાં કરવામાં આવેલા દાવાની સત્યતા તપાસવી જરૂરી જણાતા અમે અમારી પડતાલ/તપાસ કાર્યવાહી શરૂ કરી હતી. સૌ-પ્રથમ અમે ગૂગલ પર “સુરતના કાપોદ્રા વિસ્તારમાં પોલીસ પર કાર ચડાવી ચાલક ફરાર” લખતા અમને ઘણા પરિણામો પ્રાપ્ત થયા હતા. પરંતુ પોસ્ટમાં શેર કરવામાં આવેલા વિડિયો અંગેની કોઈ માહિતી પ્રાપ્ત થઈ ન હતી.\nત્યારબાદ અમે અમારી પડતાલને આગળ વધારી હતી અને સ્થાનિક પોલીસનો સંપર્ક સાધ્યો હતો, કાપોદ્રા પોલીસ સ્ટેશનમાં હાજર કર્મચારીને આ અંગે પુછતા તેમણે અમને જણાવ્યુ હતુ કે,“આ પ્રકારે કોઈ ઘટના સુરતમાં બનવા પામી નથી.”\nત્યારબાદ અમે પોસ્ટમાં શેર કરવામાં આવેલા વિડિયોનો સ્ક્રિન શોટ લઈ અને ગૂગલ રિવર્સ ઈમેજના માધ્યમથી સર્ચ કરતા અમને જાણવા મળ્યુ હતુ કે, “25 માર્ચ 2018ના આ ઘટના આંધ્રપ્રદેશના કાફીનાડા વિસ્તારમાં બની હતી. દારૂ પીધેલા કાર ચાલકને રવિવારે ચેકિંગ માટે ઉભેલી પોલીસે રોકતા તે રોકાયો ન હતો અને જ્યારે પોલીસના જવાન તેની કાર સામે આવી ઉભા રહ્યા તો તેણે તેના પર પણ કાર ચઢાવી દિધી હતી. જેમાં બે પોલીસ કર્મચારી ઘાયલ પણ થયા હતા.” જે સમાચારને જૂદા-જૂદા મિડિયા હાઉસ દ્વારા પ્રસારિત કરવામાં આવ્યા હતા. જે તમે નીચે વાંચી શકો છો.\nઆ સિવાય પણ AMARUJALA, NAVBHARAT TIMES, JANSATTA, દ્વારા પણ આ સમાચારને પ્રસારિત કરવામાં આવ્યા હતા.\nઆમ, ઉપરોક્ત પરિણામો પરથી સાબિત થાય છે કે, પોસ્ટમાં જે વિડિયો શેર કરવામાં આવ્યો છે તે સુરતનો નહિં પરંતુ માર્ચ 2018નો આંધ્ર પ્રદેશનો વિડિયો છે. જેમાં દારૂ પીધેલા કાર ચાલકે પોલીસ પર કાર ચડાવી દીધી હતી.\nઆમ, અમારી પડતાલમાં ઉપરોક્ત પોસ્ટ ખોટી સાબિત થાય છે. કારણ કે, પોસ્ટમાં જે વિડિયો શેર કરવામાં આવ્યો છે તે સુરતનો નહિં પરંતુ માર્ચ 2018નો આંધ્ર પ્રદેશનો વિડિયો છે. જેમાં દારૂ પીધેલા કાર ચાલકે પોલીસ પર કાર ચડાવી દીધી હતી.\nTitle:શું ખરેખર આ ઘટના સુરતના કાપોદ્રા વિસ્તારમાં બની છે..? જાણો શું છે સત્ય…


ઉનાળામાં ઠંડું-ઠંડું દહીં ગર્ભાવસ્થાની તમામ સમસ્યાઓ દૂર કરી શકે છે | ફક્તગુજરાતી\nઉનાળાની ઋતુમાં શરીરને ઠંડક આપતું દહીં ગર્ભવતી મહિલાઓ માટે પણ ખૂબ જ ફાયદાકારક છે.\nઉનાળાની ઋતુમાં દહીં ખૂબ ખાવામાં આવે છે. કેટલીકવાર દહીંમાંથી લસ્સી બનાવવામાં આવે છે અને કેટલીક વાર એક બાઉલ દહીં ખાવામાં આવે છે. દહીંમાં કેલ્શિયમ અને પ્રોટીન જેવા આવશ્યક પોષક તત્વો હોય છે જે આપણને સ્વસ્થ રાખવામાં મદદ કરે છે.\nસગર્ભા સ્ત્રીઓ પણ ગર્ભાવસ્થાના નવ મહિના દરમિયાન દહીંનું સેવન કરી શકે છે, પરંતુ તે ગર્ભાવસ્થા દરમિયાન દહીં ખાવું જોઈએ કે કેમ તે જાણવાની કોશિશ પણ કરતા નથી.\nહા, ગર્ભાવસ્થાના આહારમાં કંઇપણ ઉમેરતા પહેલા, તમારે તેના ફાયદા અને ગેરફાયદા જાણવા જોઈએ.\nશું તમે ગર્ભાવસ્થા દરમિયાન દહીં ખાઈ શકો છો?\nદહીં પેસ્ટરાઇઝ્ડ દૂધ અથવા કાચા દૂધ માંથી બનાવી શકાય છે. પેસ્ટરાઇઝ્ડ દૂધમાંથી બનેલું દહીં સગર્ભા સ્ત્રીઓ માટે સલામત છે. હવે ચાલો જાણીએ કે ગર્ભાવસ્થામાં દહીં ખાવાથી શું લાભ થાય છે.\nગર્ભાવસ્થામાં દહીં ખાવાના ફાયદા\nસગર્ભા સ્ત્રીને દહીં ખાવાથી નીચેના ફાયદા મળે છે:\nદહીંમાં સારા બેક્ટેરિયા હોય છે જે આંતરડા સ્વસ્થ રાખે છે અને ખોરાકના પાચનમાં મદદ કરે છે. તે પાચનતંત્રને પોષવામાં પણ મદદ કરે છે. તેમાં પ્રોબાયોટિક બેક્ટેરિયા હોય છે તેનાથી પાચન માં સુધારો થાય છે.\nદહીંમાં ઘણા પ્રમાણમાં કેલ્શિયમ હોય છે, જે તમારી દૈનિક કેલ્શિયમ ની જરૂરિયાતોને પૂર્ણ કરી શકે છે. ગર્ભના હાડકા અને દાંત ના વિકાસ માટે કેલ્શિયમ આવશ્યક છે.\nગર્ભાવસ્થામાં હાઈ બ્લડ પ્રેશરનું જોખમ હોય છે, જે માતા અને બાળક બંનેને અસર કરે છે. દહીં બ્લડ પ્રેશર ઘટાડે છે અને કોલેસ્ટ્રોલનું સ્તર પણ ઘટાડે છે.\nદહીં ખાવાથી શું થાય છે?\nગર્ભાવસ્થા દરમિયાન ચિંતા અને તાણ સ્ત્રી ને ઘેરી લે છે. દહીં ખાવાથી મન શાંત થાય છે. સગર્ભાવસ્થામાં આંતરસ્ત્રાવીય બદલાવ અને અસંતુલનને કારણે ત્વચા નો રંગ બદલાઇ જાય છે અને ડાઘ પણ થાય છે. દહીંમાં વિટામીન ઇ હોય છે, જે ત્વચાને સ્વસ્થ રાખે છે અને પિગમેન્ટેશન પણ થતું નથી.\nજો તમે સગર્ભાવસ્થામાં વધારે વજન વધારવાનું ટાળવા માગતા હો, તો દહીં પણ એમાં તમારી મદદ કરી શકે છે. દહીં સ્ટ્રેસ હોર્મોન કોર્ટિસોલ ને વધતા અટકાવે છે, જે વધારે વજન વધારવામાં રોકે છે.\nનેશનલ લાઈબ્રેરી ઓફ મેડિસિન મેડલાઇન / પબમેડના ડેટાબેઝના આધારે વિગતવાર સંશોધન કરવામાં આવ્યું હતું. આ મુજબ, પ્રોબાયોટિક દહીં ખાવાથી ગર્ભાવસ્થામાં મેટાબોલિક, બળતરા અને ચેપી સમસ્યાઓ અટકાવે છે અને તેમાં સુધારો થાય છે.\nઆ અધ્યયનમાં, પ્રોબાયોટિક દહીં ખાવાના ઘણા ફાયદા વર્ણવવામાં આવ્યા છે જેમ કે તે પાચનમાં સુધારો કરે છે અને અકાળ જન્મનું જોખમ ઘટાડે છે. જો કે, તેના શરીરમાં કાર્ય કરવાની પ્રક્રિયા હજી સ્પષ્ટ થઇ નથી, તેથી આ દિશામાં આગળ સંશોધન કરવાની જરૂર છે.\nકેટલું દહીં ખાવું જોઈએ\nદહીંમાં હાજર તમામ પોષક તત્વો મેળવવા માટે, એક દિવસમાં 600 ગ્રામ દહીં ખાવું જોઈએ. તમે તેને 200 ગ્રામ ના3ભાગ કરીને ખાઈ શકો છો.\nઆમ ગર્ભાવસ્થા દરમિયાન દહીં ખાવાથી ઘણા ફાયદા થાય છે. અને તમારી અનેક સમસ્યાઓને દૂર કરી શકે છે.\nખાસ નોંધ : કઈ પણ આરોગતા પેહલા નિષ્ણાત ની સલાહ આવશ્યક છે.


Readgujarati.com: તાળું અને ચાવી – રીના મહેતા\nJanuary 13th, 2007 | પ્રકાર : નિબંધો | 17 પ્રતિભાવો »\nઘરની દાયકાઓ જૂની પરંપરા મુજબ લોખંડના મોટા પીપડામાંથી ચોખા કાઢી મોટી-પહોળી ચાવી ફેરવી તાળું મારું છું ને કોઇ બોલી ઉઠે છે: ‘અનાજને તાળું ? અરરર…’ સાબુવાળા પાણીમાં ભૂંગળી વડે ફૂંક મારી ઉડાવાતા પરપોટાઓની જેમ એ અરરર.. ઉદગારોના પડઘા મારી આસપાસ ફર્યા કરે છે. ચાવીને ખીંટીએ લટકાવી ટાઢે કલેજે મારો હાથ બીજા કામમાં પરોવાઇ જાય છે. પીપડાની અંદરનું અનાજ, એનાં સેંકડો કણ કશી ફરિયાદ નથી કરતાં. કીડીને કણ અને હાથીને મણ તો ઉપરવાળો આપતો જ રહે છે. પણ આપણને મનુષ્યોને એની ઉપર વિશ્વાસ નથી તેથી અન્નદેવતાને તાળામાં પૂરીએ છીએ.\nતાળું કંઇ બહુ ગમે એવું તો નથી જ હોતું. ઘણાને તો એનો ખાસ્સો અણગમોય હોય છે. કોઇના ઘેર હોંશભેર જઇએ અને તાળું લટકતું હોય તો આપણને કેવી લાગણી થાય? અમારી સોસાયટીમાં તો ઘરમાં માણસો હોય તોય અંદરથી જાળીએ તાળું મારવાનો ચાલ છે. શાંત સોસાયટીમાં બપોરે બધે તાળાં લટકતાં ચોકી કરતાં હોય. કોઇ આવે એટલે ઝટઝટ ચાવી લઇ દોડીએ. ‘કેમ તાળું મારી રાખો છો?’ એવું આવનાર પૂછે ત્યારે છોભીલા પડવા જેવું પણ થાય.\nહમણાં એક્વાર જૂનાં વાસણો ભેગાં પિત્તળના એક બેડામાંથી સેંક્ડો ચાવીઓના ઝૂમખાંના ઝૂમખાં મારા હાથમાં આવે છે. નાની-મોટી, ખૂબ નાની- ખૂબ મોટી, પહોળી-અંદરથી પોલી જાતજાતની-ભાતભાતની ચાવીઓ જોઇ આશ્ચર્યમાં ગરકાવ થઇ જાઉં છું. રમૂજની વાત તો એ હતી કે આટલી બધી ચાવીઓમાંથી એકેકેનું તાળું અમારી પાસે નથી. જોકે એ સારું જ હતું, નહિ તો કયા તાળાની કઇ ચાવી હશે તેની અનંત મથામણમાં અમે ડૂબી જાત. પણ આટલી બધી ચાવીઓ આવી ક્યાંથી? કદાચ પચાસ-સો વર્ષ પહેલાંના સંયુક્ત નાગર કુંટુંબના વિશાળ ઘરનાં વિવિધ દ્વારોની, કોઠારોની, પેટી-પટારાઓની, કબાટોની આ કૂંચીઓ સચવાતી-સચવાતી પેલા બેડામાં ભેગી થઇ હશે. ભંગાર તરીકે કાઢી નાંખતા કોઇનો જીવ ન ચાલ્યો હોય. રખેને એનાથી કોઇ તાળું ઉઘડી જાય? રખેને કોઇ તાળું મળી આવે !\nતાળું ઊઘડી જાય. અહાહા…..કેવી હળવાશ થઇ જાય ! તાળું ઊઘડે ને કેટલું બધું ઊઘડી જાય. તાળાં – જે કંઈક ઊઘડવા માટે છે – કંઇક બંધ કરવા માટે છે. ચાવી વિના તાળાં નક્કામાં. તાળાં વિનાની ચાવીયે નક્કામી. તાળાં કેટલો સીધોસાદો શબ્દ. પણ છે કેવાં અટપટાં. એની પોતાની ચાવી મળે તો જ ખૂલે, નહિ તો હઠીલા થઇ બંધ જ રહે. મોટાંમસ તાળાંયે હોય અને સાવ રમકડાં જેવાં તાળાંયે હોય. પણ નાનાં કે મોટાં, તાળાં એટલે તાળાં. તાળાં એટલે બંધ. તાળું ન ગમતું હોય છતાં માર્યા વિના ચાલતું નથી. કેટલાકને તાળા-ચાવી ખૂબ પ્રિય છે. પુસ્તકોના કબાટને પણ કાળજીથી નાનું તાળું મારવાની એમને મજા આવે. કેટલાક મનુષ્યોય તાળું મારેલા જેવા બંધ હોય છે અને કરુણતાની વાત તો એ છે કે પોતાની ચાવી પોતે પણ ખોઇ બેઠા હોય છે.\nરામરાજ્યમાં કશે તાળાં મારવાની જરૂર નહોતી. કેવું સુંદર કે જ્યાં બધાં જ ઘરોના રમણીય દ્વાર સદાય ઉઘાડા રહેતાં હોય ! માત્ર ઘરને જ શા માટે, આપણે તો ભલભલાને તાળાં મારીએ. સાવ નાનકડા મનને પણ આપણે કેટકેટલા તાળાં માર્યા કરીએ છીએ ! મનનાં એક પછી એક દ્વાર ઉપર નાનાં-મોટાં તાળાં મારતા રહીએ છીએ. વળી આ બધાં તાળાં ની ચાવી સચવાય તો સચવાય. કદીક ડુપ્લીકેટ ચાવી પણ રાખવી પડે. પણ મનનું તો એવું છે કે તમે એના એક બારણે તાળું મારો તો બીજું બારણું ઉઘાડું. બીજા બારણે તાળું મારી હાશ કરી બેસો ત્યાં ત્રીજું બારણું ખુલ્લું. વળી, કેટલાંક બારણાં તો બંધ જ ના થાય તેવા અને કેટલેક ઠેકાણે તો બારણાં જ નહી હોય. ખુલ્લું સપાટ મેદાન હોય, ત્યાં કઇ રીતે તાળાં મરાય ? કેટલેક તો મેદાન પણ નહિ, અનંત ક્ષિતિજ દેખાય. તમે તેની પાછળ ચાવી લઇ લઇ ક્યાં સુધી દોડો ?\nવળી, આ ચાવીઓ પણ પેલા પિતળનાં બેડાં જેટલી વધતી જ જાય. મનના કયા બારણાંના કયા તાળાની કઇ ચાવી છે તે ઢગલોક ચાવીઓના ઝુમખાંમાથી આપણે લગાવ્યા જ કરીએ. પણ કેટલાક વળી નિરાંત જીવવાળા હોય. આ તાળું માર્યુ એટલે માર્યું. પછી ખોલવાની શી ચિંતા? છોને રહેતું બંધ ! કેટલાક વળી કડાકૂટિયા તે ભળતીસળતી ચાવીથી ભળતાસળતાં તાળાં ખોલવાની કડાકૂટ કર્યાં જ કરે…. શી જરૂર છે તાળા અને ચાવીની મનને? છોને બારણાં ખાલી વાસી રાખો. પણ એટલુંય વાસવાની જરૂર શી? ઉઘાડાફટ્ટ રાખો કે પવન સરર….કરતો આવે ને જાય. આવે ને જાય. ગૂંગળામણથી તો બચાય અને તાળાં દીધે બધું બંધ થોડું થઇ જાય છે ? ને ચાવી લઇને બધું ઊઘડી થોડું જાય છે?\nઇશ્વરે આપણને પૃથ્વી પર કેવા નિર્વસ્ત્ર – તાળાં વિનાના તન અને મનવાળા મોકલ્યાં. ઇશ્વરે કયાં કશે તાળું માર્યું છે? એની આવડી મોટી ધરતી, એના આવડા મોટા – મોટા દરિયા, દૂર-દૂર વહેતી નદીઓ, ઝરણાં, અનાજથી ભર્યાંભર્યાં લહેરાતાં ખેતરો બધું જ ઉઘાદુંફટ્ટ છે. મનુષ્યનું ચાલે તો ખેતર ફરતે કાંટાળી વાડને બદલે દીવાલ ચણાવી ત્યાંયે બારણાં કરી તાળાં મારે.\nપણ ઇશ્વર કશે તાળાં મારી શકતો નથી. સૂર્ય અને ચંદ્રની ઝળહળતી તેની જણસથી માંડીને માટીના નાના કણ કે હવાની ઝીણી લહેરખી ઉપર પણ તેણે તાળું માર્યું નથી. આકાશના અસીમ વિસ્તારમાં પક્ષીઓ ઊડ્યાં જ કરે છે. જમીન પણ ઇશ્વરે સૂક્ષ્માતિસૂક્ષ્મ છિદ્રોવાળી કરી છે તે નવાં નવાં ફણગાં ફૂટ્યાં જ કરે છે. અરે ! પથ્થર તોડીનેય તરણું ફૂટે છે, છતાં ખૂબીની વાત એ છે કે વગર તાળે બધાની ચાવી એના હાથમાં છે. અબજો ચાવીઓથી ભરેલાં અનંત કદનાં પિત્તળનાં બેડાંમાંથી પલકવારમાં એ કોઇ ચાવી કોઇ અદશ્ય તાળાંને લગાવે છે અને શાંત સરોવરનાં જળમાં ધીરે રહીને કોઇ સુંદર કમળ ખીલી ઊઠે છે. સાવ ટચૂકડી ચાવી ફરે છે અને ધરતીના ખોળામાં ઝીણકું તૃણ હાથ – પગ હલાવી નાચવા માંડે છે. ઇંડું તુટે છે ને ગભરું બચ્ચું બહાર આવે છે. ગર્ભના અંધકારને ભેદીને બાળક જન્મે છે. વળી, પાછી ચાવી ઉલટી ફરે છે અને માણસના શ્વાસને તાળું લાગી જાય છે. એ પછી કદાચ ઇશ્વર એ ચાવી ફેંકી દે છે. ક્યારેક એ ચાવી કોઇ મનુષ્યના હાથમાં આવી જાય તો એ અનંત અપાર આકાશના ન દેખાતાં અનંતદ્વારોને એક જ ચાવીથી ઉઘાડતો- ઉઘાડતો, કાળા પ્રકાશમાં ઝળહળતા નિબીડ શૂન્યાવકાશમાં સરતો-સરતો, છેવટે ઇશ્વરના પેલા વિશાળ કદના પિત્તળના જૂના બેડા પાસે પહોંચી જાય છે અને હળવેકથી પોતે પણ બેડામાંની જ એક ચાવી બની ત્યાં ગોઠવાઇ જાય છે.\n« Previous સપનાંનું સૌંદર્ય – સુરેશ દલાલ\nપોલીસચોકીમાં ભદ્રંભદ્ર – રમણભાઈ નીલકંઠ Next »\nભારતીય સંસ્કૃતિને કાકાસાહેબ કાલેલકરે તપોવન સંસ્કૃતિ કહી છે. એ અરણ્ય સંસ્કૃતિ છે. સપ્તસિંધુના પ્રદેશમાં આર્ય સંસ્કૃતિનું પુષ્પ પાંગર્યું હતું. આવા જ એક તપોવનમાં મુનિ યાજ્ઞવલ્ક્યનો આશ્રમ હતો. મૈત્રેયી અને કાત્યાયની એમની બે પત્ની હતી. પ્રભાતનો સમય હતો. મુનિ યાજ્ઞવલ્ક્ય એમના આશ્રમમાં પૂજન અર્ચન કર્યા પછી બેઠા છે. હવે બધું છોડીને વધુ સાધના અને તપ માટે ચાલ્યા જવા માટે એમનો જીવ ... [વાંચો...]\nસફળતાનો સંકલ્પ – મૃગેશ શાહ\nઆજે કોઈપણ વ્યકિત પોતાના ક્ષેત્રમાં સફળ થવા ઈચ્છે છે. પ્રત્યેકને પોતાના ક્ષેત્રમાં એક ઊંચાઈ પ્રાપ્ત કરવી હોય છે તેથી તે ઉત્સાહ અને ઉમંગથી પોતાના કામમાં લાગી પડે છે. પણ થોડા સમય બાદ આટલા ઉત્સાહ અને ઉમંગથી સફળતાને પ્રાપ્ત થવા નીકળેલો વ્યકિત, પોતાના ક્ષેત્ર ને છોડવા મજબૂર થઈ જાય છે, ત્યારે આપણને આશ્ચર્ય થાય કે એ વ્યકિતએ અનેક સપનાઓ જોયેલાં એનું ... [વાંચો...]\n17 પ્રતિભાવો : તાળું અને ચાવી – રીના મહેતા\nબહુ જ સુન્દર નિબન્ધ. અનોખી રીત ની\nરજુઆત થી બહુ ગમ્ભીર મુદ્દા ને સાંકળી\nલીધો છે. વાંચવા ની મજા આવી.\nસાથે સાથે આ રીતે ગુજરાતી લખવાની પણ મજા પડી.\nતેજીને ટ્કોરો જ હોય,ચાવી શોધો\nસુન્દર રજુઆત આભાર રિનાબહેન\nપ્રિય રિનાબેન્ , ખરેખર્,પ્રભુએ તાલા નથી માર્યા. વડૉડરાના એક દાક્તરે ઘનાબધા તાલાચાવિ સન્ગ્રહ ક્ર યા ચે. જયશ્રિ ક્રિશ્ન્.\nJanuary 14, 2007 at 12:55 pm\nVery Good Thought provaking article.. nice article.. needless to mention almost all NAGAR borne with love to Gujarati Sahitya..My sincere regards & good wishes to you..\nThere is very very old bhajan:\n“Evi kuchi mara guruji ne haath,\nheee.. eva koi guruji male to tala mara uooghade”\nJanuary 16, 2007 at 2:46 am\nA vision of life depicted by Shree.. Rinabahen is worth chewing ,swallowing and digesting .Abhar.\nતાળા તો ઘર ના રખેવાળ. પણ મન નાનું કરી નાંખે. શું કરીએ? અનિવાર્ય દુષણ છે. નિભાવવું પડે…..\nવાહ!ખુબ સરસ લેખ!મઝા આવિ ગઇ.\nખૂબ જ સુંદર લેખ! વિચાર કરતા મૂકી દે એવો! રીનાબેન ખૂબ ખૂબ આભાર!\nReadgujarati.com » રીનાબેન મહેતા સાથે મુલાકાત – મૃગેશ શાહ says:\n[…] સ’, ‘મારી ગોદડીને હૂંફના ટાંકા’, ‘તાળું અને ચાવી’, ‘વાત્સલ્યના હસ્તાક્ષર’ […]\nTriple penetraton. says:


પગદંડીનો પંથી : ભાગ ૧ – ૫ છૂપો દૈવી આશીર્વાદ – વેબગુર્જરી\nપગદંડીનો પંથી : ભાગ ૧ – ૫ છૂપો દૈવી આશીર્વાદ\nWeb Gurjari August 4, 20212Comments on પગદંડીનો પંથી : ભાગ ૧ – ૫ છૂપો દૈવી આશીર્વાદ\n“When you want something, all universe conspires in helping you to achieve it.”\n– Paulo Coelho, in his novel, The Alchemist\nછોકરાએ માર્કશીટ જોઈ. બધા જ વિષયમાં પાસ, પણ સર્જરીમાં નાપાસ! હવે તો એક જ રસ્તો હતો, ફરીથી મન લગાડીને તૈયાર થઈને છ મહીના પછી પરીક્ષા આપવી! હવે તો એક જ વિષય વાંચવાનો હતો. અને એ જેમ-જેમ વાંચતો ગયો, તેમ-તેમ સર્જરીના અઘરા ગણાતા વિષયમાં તેને રસ પડવા લાગ્યો, અને સર્જરીનું Bible ગણાતું પુસ્તક Love and Baily તેને લગભગ મોઢે થઈ ગયું!\nપ્રવેશ મળી જાય તો-તો એને MD થવું હતું. સામાન્ય રીતે તો એક વખત નાપાસ થયા પછી પ્રવેશ મળવાની શક્યતા હતી નહીં, પરંતુ ભગવાનના છૂપા આશીર્વાદ જરૂર એને મળ્યા હશે, કે જેને કારણે બીજી વાર આપેલી પરીક્ષાનું પરિણામ આવ્યું ત્યારે એ સૌથી વધારે માર્ક્સ સાથે પાસ થયો હોવાનું જાહેર થયું. અને થોડી મુસીબતો પછી એક જ જગ્યા ખાલી હતી, છતાંયે એને MS (Master of Surgery)માં પ્રવેશ મળી ગયો!\nહવે તો એને સ્ટાઇપેન્ડ પેટે સારા રૂપિયા મળવા માંડ્યા હતા, એટલે એણે બીજી મહેનત કરવાની જરૂર ન રહી. જો કે પહેલા વર્ષમાં એણે જુનિયર હાઉસમેન તરીકે ખૂબ જ મહેનત કરવાની આવી. એની પાસે હવે વધારાનો બીજો સમય હતો જ ક્યાં?\nસદનસીબે એને પ્રોફેસર ખૂબ જ સારા મળ્યા. સરસ પહાડી વ્યક્તિત્વ, ગરીબ દર્દીઓ પ્રત્યે હમદર્દી, શીખવવામાં બેઝિકને મહત્વ આપનારા અને અસંખ્ય મેડિકલ અને અન્ય ડિગ્રીઓથી વરાયેલા! છોકરાએ તેમને જીવનના અને પ્રોફેશનના ખરા અર્થમાં ગુરુ માન્યા. તેમના અનેક સદ્ગુણોની એ છોકરા ઉપર ઊંડી છાપ પડી, જે જીવનભર અકબંધ રહી.\nઆ વર્ષો દરમિયાન ઘણા લોકોએ એ છોકરાને નાસીપાસ કરવાના પ્રયત્નો પણ કર્યા, પણ એ પ્રોફેસરનાં પ્રોત્સાહન અને માર્ગદર્શનથી એને ઊની આંચ પણ ન આવી. એ પ્રોફેસર તો અત્યારે હયાત નથી, પણ તેમના હાથ નીચે સર્જન થયેલા અનેક લોકો આજે પણ સારા નામાંકિત ડૉક્ટરો ગણાય છે.\nઅને આમ સર્જરીમાં નાપાસ થવાથી જ એ છોકરો સર્જન થવા જઈ રહ્યો હતો!\nખરે જ, આ એક દૈવી આશીર્વાદ હતા, Blessings in Disguise!\nસુરાવલી, સિનેમા અને સ્મૃતિઓ – (૮) પેટીમાસ્ટરની કહાણી →\n← ભારત – ગુલામી અને આઝાદી માટેનો સંઘર્ષ – ભાગ ૪ : અંતિમ તબક્કો– ૧૯૩૫થી ૧૯૪૭ :: પ્રકરણ ૫૦: કલકત્તામાં રમખાણ\n2 thoughts on “પગદંડીનો પંથી : ભાગ ૧ – ૫ છૂપો દૈવી આશીર્વાદ”\nBut what masege you want to convey did not describe properly\nઆ આત્મકથામક વાર્તા છે, એમાં કોઈ મેસેજ શોધવાની જરુર નથી.


રશિયા બાદ ઇરાનમાં વિમાન દૂર્ઘટનાગ્રસ્ત, પહાડી વિસ્તારમાં બની ઘટના, 66નાં મોત | All 66 Killed In Iran Plane Crash - Sambhaav News\nરશિયા બાદ ઇરાનમાં વિમાન દૂર્ઘટનાગ્રસ્ત, પહાડી વિસ્તારમાં બની ઘટના, 66નાં મોત\nઇરાનનું એક યાત્રી વિમાન દૂર્ઘટનાગ્રસ્ત બન્યું છે. એક મળતાં અહેવાલ મુજબ વિમાન તેહરાનથી યસુજ જઇ રહ્યું. ઉડાન ભર્યા બાદ થોડા જ સમયમાં વિમાનનો એટીસી સાથે સંપર્ક તૂટી ગયો હતો. હાલમાં મળતી સૂત્રોની માહિતી મુજબ વિમાનમાં સવાર 66 લોકોની દૂર્ઘટનામાં મૃત્યું થયા છે.\nદૂર્ઘટના બાદ બધી ઇમરજન્સી ફોર્સેજને એલર્ટ કરી દેવામાં આવ્યું છે. જે વિસ્તારમાં આ પ્લેન દૂર્ઘટનાગ્રસ્ત બન્યુ છે તે પર્વતીય વિસ્તાર છે. તેહરાનથી યસુજ જઇ રહેલા ઇરાન અસેમન એરલાઇસનું વિમાન સેમિરોમ શહેર પાસે દૂર્ઘટનાગ્રસ્ત થયું છે. દૂર્ઘટનાની જાણ થતાં આપત્તકાલીન સેવાઓને એલર્ટ કરી દેવામાં આવી છે.\nહાલમાં જ રશિયાની રાજધાની મોસ્કોની બહારના વિસ્તારમાં એક યાત્રી વિમાન દૂર્ઘટનાગ્રસ્ત થયું હતું જેમાં 71 લોકોના મોત નિપજ્યાં હતા. રાજધાની કે ડોમોડેડોવ એરપોર્ટથી ઉડાન ભર્યા બાદ થોડા સમય બાદ જ વિમાન દૂર્ઘટનાગ્રસ્ત બન્યું હતું.\nસાબરમતી સેન્ટ્રલ જેલની કેન્ટીનમાં રાતે બે વાગે અાગ ફાટી નીકળી\nલઘુમતિના ધાર્મિક સ્થાન નજીક ગણેશોત્સવના પંડાલનો વિરોધ\nનોટબંધી પર રાહુલે ઘેર્યા : PMના ગઢમાં જ મોદી મુર્દાબાદનાં નારા લાગ્યા\n૧૬ જુલાઇઃ જાણો આજનું રાશિભવિષ્ય


Free Insurance to retirement pension List of Benefits related to PF Account – News18 Gujarati\nઇપીએફઓના અનેક ફાયદા.\nFive benefits of having PF account: જ્યારે પણ કર્મચારીનું PF ખાતુ ખુલે છે, ત્યારે PF ખાતુ ખુલતાની સાથે જ તે વ્યક્તિ બાય ડિફોલ્ટ ઈન્શ્યોર્ડ પણ થઈ જાય છે.\nLast Updated : October 21, 2021, 15:04 IST\nમુંબઈ: તમામ નોકરિયાત વર્ગના લોકો એ વાતથી પરિચિત જ છે કે કર્મચારી ભવિષ્ય નિધિ સંગઠન એટલે કે EPFO તમામ કર્મચારીઓને પીએફ (PF)ની સુવિધા આપે છે. આ સુવિધા પૂરી પાડવા માટે કર્મચારીના વેતનમાંથી એક નાની રકમ કાપીને PF ખાતામાં જમા કરવામાં આવે છે. રિટાયર્ડ થયા બાદ કર્મચારીના ભવિષ્યની સુનિશ્ચિતતા માટે આ પ્રકારની યોજના શરૂ કરવામાં આવી છે. તમને જણાવી દઈએ કે PF કોઈ પણ નોકરિયાત વ્યક્તિનું એવું ખાતું છે, જ્યાં એમ્પ્લોયર (Employer contribution) દ્વારા કર્મચારીના ખાતામાં એક નિશ્ચિત રકમ જમા કરાવવામાં આવે છે. આ રકમમાં એક ભાગ એમ્પ્લોય એટલે નોકરી કરતી વ્યક્તિ તરફથી અને બીજો ભાગ એમ્પ્લોયર એટલે કે નોકરી આપનાર કંપની તરફથી જમા કરવામાં આવે છે.\nPFમાં જમા કરાવવામાં આવતી રકમ (PF amount) હાલ તમારા વેતન કે પગારના 12%હોય છે જે કંપની દ્વારા તમારા PF ખાતામાં જમા કરાવવામાં આવે છે. આ રકમનો દર સરકાર તરફથી નક્કી કરવામાં આવે છે. PFમાં કંપની સીટીસી (CTC)માંથી પોતાનો ભાગ કાપીને ખાતામાં જમા કરાવે છે. આજના આ આર્ટિકલમાં અમે આપને PF ખાતાને લગતી જાણકારી આપીશું. વિગતો માટે આર્ટિકલ અંત સુધી વાંચો.\nફ્રી ઈન્શ્યોરન્સની સેવા (Free insurance service)\nજ્યારે પણ કર્મચારીનું PF ખાતુ ખુલે છે, ત્યારે PF ખાતુ ખુલતાની સાથે જ તે વ્યક્તિ બાય ડિફોલ્ટ ઈન્શ્યોર્ડ પણ થઈ જાય છે. એમ્પ્લોય ડિપોઝિટ લિન્ક્ડ ઈન્શ્યોરન્સ (IDLI scheme) અંતર્ગત કર્મચારીને6લાખ સુધીના વિમાનુ કવર મળે છે. જો કોઈ એક્ટિવ પીએફ ખાતા ધારક વ્યક્તિનું નોકરીના વર્ષો દરમ્યાન મૃત્યુ થાય છે, તો તેના નોમિની અથવા તો તે વ્યક્તિના વારસદારને6લાખ રુપિયા સુધીનું વળતર ચૂકવવામાં આવે છે. કંપની અને કેન્દ્ર સરકાર દ્વારા આ લાભ કર્મચારીઓને આપવામાં આવે છે.\nઆ પણ વાંચો: Amazon Prime પર ફિલ્મ જોવું મોંઘું પડશે, ઝડપથી આવશે તોતિંગ ભાવ વધારો- જાણો કંપનીએ શું કહ્યું\nટેક્સમાં મળતી છૂટછાટ (Tax benefits)\nજો તમે ટેક્સમાં છૂટછાટ માટે પ્રયત્નશીલ રહેતા હોવ તો તમારૂ પીએફ ખાતું તમને આમા મદદરૂપ થશે. અહીં તમારે એ બાબતની નોંધ લેવાની રહેશે કે ન્યૂ ટેક્સ સ્લેબ અંતર્ગત આ છૂટછાટ આપવામાં આવી નથી. જોકે, ઓલ્ડ ટેક્સ સ્લેબમાં આ છૂટછાટનો લાભ ઉઠાવી શકાય છે. ઈપીએફ ખાતાધારક ઈન્કમ ટેક્સ કલમ 80C હેઠળ પોતાના પગાર પર ચુકવવાને પાત્ર થતા ટેક્સમાં 12 ટકાની બચત કરી શકે છે.\nરિટાયરમેન્ટ બાદ પેન્શનનો લાભ (Pension benefits)\nજો કોઈ 10 વર્ષ સુધી પોતાનું પીએફ ખાતું મેન્ટેન રાખે છે એટલે કે 10 વર્ષ સુધી તેમાં પીએફ જમા થતો રહે છે તો તે વ્યક્તિને લાઈફ ટાઈમ એમ્લોય પેન્શન સ્કિમનો લાભ મળવા પાત્ર થાય છે. 10 વર્ષ સુધી જો તમે કોઈ એવી કંપનીમાં નોકરી કરો છો કે જ્યાં તમારું પીએફ કપાય છે અને જમા થાય છે તો તમે એમ્લોય પેન્શન સ્કિમ 1995 (Employees’ Pension Scheme 1995) રિયાટરમેન્ટ પછી પ્રતિમાસ 1 હજારની પેન્શન મેળવાને હકદાર બનો છો.\nનિષ્ક્રિય ખાતા પર વ્યાજ\nકર્મચારીઓનુ પીએફ ખાતું જો નિષ્ક્રિય હોય તો તેની પર પણ વ્યાજની ચૂકવણી કરવામાં આવે છે. વર્ષ 2016માં કાયદામાં થયેલા ફેરફાર બાદ હવે3વર્ષ સુધી જો કોઈ પીએફ ખાતું નિષ્ક્રિય રહે છે તો તેવા પીએફ ખાતાં પર પણ વ્યાજની ચૂકવણી કરવામાં આવે છે. 2016માં થયેલા ફેરફાર પહેલા નિષ્ક્રિય ખાતા પર વ્યાજની ચૂકવણી અંગે કોઈ જોગવાઈ ન હતી.\nઓટો ટ્રાન્સફરની સુવિધા\nજો તમે એકથી વધુ નોકરીઓ બદલી હોય અને તમારી પાસે એકથી વધુ પીએફ ખાતા હોય તો તમારા આધાર સાથે લિંક થયેલી યૂએએન (UAN) નંબર થકી તમે તમારા એકથી વધુ પીએફ ખાતાને લિંક કરી શકો છો. પહેલાની સરખામણીએ નોકરી બદલવા પર પીએખ ખાતાનાં પૈસા ટ્રાન્સફર કરવા હવે સરળ બન્યા છે. નવી કંપનીમાં નોકરી મળવા પર હવે ઈપીએફના પૈસા ક્લેમ કરવા પર અલગથી ફોર્મ 13 ભરવાની જરૂર નથી, હવે આ ઓટો ટ્રાન્સફર થાય છે. ઈપીએફઓ દ્વારા હવે ફોર્મ 11 તરીકે એક નવું ફોર્મ બહાર પાડવામાં આવ્યું છે. આ ફોર્મ 11 ને ફોર્મ 13ના બદલે વાપરવામાં આવે છે. ઉલ્લ્ખનીય છે કે આ ઓટો ટ્રાન્સફર તમામ જગ્યાઓ પર વાપરી શકાય છે.\nજરૂરિયાતનાં સમયે કાઢી શકાશે પૈસા\nપીએફ ફંડની એક ખાસ સુવિધા એ છે કે જરૂરિયાતના સમયે ખાતામાંથી તમે અમુક મર્યાદા સુધી રકમ ઉપાડી શકો છો. આ સુવિધાનો ઉપયોગ કરીને લોનના બિનજરૂરી ભારથી બચી શકાય છે.\nFirst published: October 21, 2021, 15:04 IST


Posted on 5:46 pm June 1, 2021 9:00 am June 2, 2021 Author Niraj PatelComments Off on તારક મહેતામાં પોપટલાલના છક્કા છોડાવવાનારી આ લેડી ડિટેક્ટિવ કોણ છે ? ખુબ જ બોલ્ડ છે દેખાવમાં, જુઓ શાનદાર તસવીરો\nઆ લેડી ડિટેક્ટિવ રિયલ લાઈફમાં દેખાય છે બેહદ બોલ્ડ, ૧૦ તસવીરો જોઈને હોંશ ઉડી જશે\nનાના પડદા ઉપર છેલ્લા 12-13 વર્ષથી દર્શકોનું ભરપૂર મનોરંજન કરાવી રહેલો શો તારક મહેતા આજે દરેક ઘરની પહેલી પસંદ બની ગયો છે, તો આ શોના પાત્રો પણ દર્શકોનું મન મોહી લે છે. તારક મહેતાના પાત્રોની પણ એક આગવી ઓળખ છે. આ શોની અંદર ઘણા જુના પાત્રો હંમેશા માટે આ શોને છોડીને ચાલ્યા ગયા છે તો ઘણા નવા પાત્રો પણ ઉમેરાઈ ગયા છે.\nઆ શોની અંદર આવતા નવા પાત્રો માટે ચાહકોના દિલમાં જગ્યા બનાવવી થોડી મુશ્કેલ છે છતાં પણ તે પોતાના અભિનય દ્વારા દર્શકોનું દિલ જીતવામાં સફળ રહે છે. તો હાલના સમયમાં તારક મહેતામાં ગ્લેમરનો તડકો જોવા મળી રહ્યો છે. આ શોમાં કેટલીક સુંદર અભિનેત્રીઓમાં એક લેડી ડિટેક્ટિવ આરાધના શર્મા પણ છે.\nઆરાધનાનો અભિનય દર્શકોને ખુબ જ પસંદ આવે છે. ત્યારે ઘણા દર્શકોના મનમાં એ પણ જણાવાની ઉત્સુકતા હશે કે આખરે આ આરાધના શર્મા છે કોણ ? ખુબ જ સુંદર દેખાતી આરાધના તેના અસલ જીવનમાં પણ ખુબ જ બોલ્ડ છે.\nઆરાધના શર્માએ સ્પ્લિટ્સવિલા 12માં પોતાનો જાદુ વિખેર્યો હતો અને હવે તે તારક મહેતામાં પોતાના અભિનયનો જાદુ ચલાવી રહી છે. થોડા દિવસ પહેલા જ આરાધનાની એન્ટ્રી તારક મહેતામાં થઇ છે. આ શોમાં તે ડિટેક્ટિવના પાત્રમાં જોવા મળી રહી છે.\nતારક મહેતામાં આરાધના એક લેડી ડિટેક્ટિવ છે અને જે ગુંડાઓ માટે કામ કરે છે. આ ધારાવાહિકમાં આરાધના પોપટલાલના છક્કા છોડાવતી જોવા મળી રહી છે.\nતમને જણાવી દઈએ કે તારક મહેતા શોમાં હાલ દવાઓની કાળાબજારી ઉપર ફોકસ કરવામાં આવી રહ્યું છે. આ બધા વચ્ચે જ આરાધના શર્માની એન્ટ્રી થાય છે. જે હંમેશા ફોર્મલ ડ્રેસ પહેરીને નજર આવે છે.\nતમને જણાવી દઈએ કે પહેલા આરાધના શર્મા સ્પ્લિટ્સવિલા-12માં નજર આવી ચુકી છે. જેમાં તેને બહુ જ મોટી ઓળખ મળી. સાથે જ તેના ફેન ફોલોઇંગમાં પણ ખુબ જ વધારો થયો. આરાધના સ્પ્લિટ્સવિલામાં તેના બોલ્ડ અંદાજના કારણે ખુબ જ ચર્ચામાં રહી હતી.\nઆરાધના અભિનેત્રી હોવાની સાથે સાથે એક ડાન્સર અને મોડલ પણ છે. આરાધનાએ “બુગી વુગી” ડાન્સ રિયાલિટી શો દ્વારા પોતાના કેરિયરની શરૂઆત કરી હતી. ડાન્સ માટેનો તેનો પ્રેમ તેને “ડાન્સ ઇન્ડિયા ડાન્સ” સુધી પણ લઇ આવ્યો હતો.\nઆ ઉપરાંત આરાધના શર્મા ડેલી શોનો પણ ભાગ રહી ચુકી છે. “તારક મહેતા કા ઉલ્ટા ચશ્મા” પહેલા તે “અલાદ્દીન નામ તો સૂના હોગા” અને “હીરો ગાયબ”માં પણ નજર આવી ચુકી છે.\nPosted on 12:29 pm September 21, 2020 Author Patel Meet\nબે દિવસ પહેલા, 17 સપ્ટેમ્બરના રોજ, વડા પ્રધાન નરેન્દ્ર મોદી એ તેમનો 70 મો જન્મદિવસ ઉજવ્યો હતો. આ પ્રસંગે લોકોએ સોશિયલ મીડિયા દ્વારા પીએમ મોદીને જન્મદિવસની શુભેચ્છા પાઠવી હતી. વિવિધ દેશના રાષ્ટ્રપતિએ પણ તેમને જન્મદિવસની શુભેચ્છા પાઠવી હતી. બોલિવૂડ સેલેબ્સ પણ આ મામલે પાછળ રહ્યા નહીં. લતા મંગેશકર, અનિલ કપૂર, સલમાન ખાન, આમિર ખાન, રિતેશ More..


જાણો જગતના પાલનહાર વિષ્ણુજીનું ચક્ર, શંખ , પદ્મ અને ગદા ધારણ કરવાનું કારણ\nby Jo Baka Media January 13, 2020, 5:13 pm 2k Views\nભગવાન વિષ્ણુ ત્રણ દેવોમાંથી એક છે. પૌરાણિક માન્યતા પ્રમાણે જ્યાં બ્રહ્માજીએ શ્રુષ્ટિની રચના કરી તો શંકરજીને આ શ્રુષ્ટિના સંહારક માનવામાં આવ્યા. જયારે ભગવાન વિષ્ણુ આ જગતના પાલનહાર છે. વિષ્ણુજીની અર્ધાંગિની માતા લક્ષ્મી છે. એ ક્ષીર સાગરમાં વાસુકી નાગની કુંડળીમાં વિરાજે છે.\nભગવાન વિષ્ણુજીનું સ્વરૂપ :\nવિષ્ણુ પુરાણ પ્રમાણે, ક્ષીર સાગરમાં વાસુકી નાગ પર વિરાજમાન ભગવાન વિષ્ણુજીની ચાર ભુજાઓ. એમના એક હાથમાં શંખ, બીજા હાથમાં સુદર્શન ચક્ર, ત્રીજા હાથમાં ગદા અને ચોથા હાથમાં પદ્મ છે. ભગવાન વિષ્ણુજીએ ભુજાઓમાં પોતાની ભુજાઓમાં જે પણ વસ્તુઓ ધારણ કરી છે એનું પોતાનું મહત્વ છે, જે આ પ્રકારે છે.\nસુદર્શન ચક્રનું મહત્વ :\nસુદર્શન ચક્ર ભગવાન વિષ્ણુજીનું શસ્ત્ર છે. એને એમનું અમોધ શસ્ત્ર પણ કહેવાય છે. સુદર્શન ચક્ર એ વાતનું પ્રતીક છે કે વ્યક્તિને લક્ષ્યોન્મુખ હોવું જોઈએ. એમાં દ્રઢ નિશ્ચય રહીને પોતાના લક્ષ્યને ભેદવાની હોવી જોઈએ.\nશંખનું મહત્વ :\nશંખનો ધ્વનિ જીવનમાં સકારાત્મક ઉર્જાનો સંચાર કરવાનો પ્રતીક છે. શંખથી નીકળતા ધ્વનિથી નકારાત્મક ઉર્જા નષ્ટ થાય છે. આધ્યાત્મિક દ્રષ્ટિથી શંખથી નીકળતો ધ્વનિ ૐ ના ધ્વનિ સમાન હોય છે. એ ધ્વનિ આપણી અંતરાત્મા અને ચેતનાને જાગૃત કરે છે.\nગદાનું મહત્વ :\nભગવાન વિષ્ણુના હાથોમાં ગદા બળ અને શક્તિનું પ્રતીક છે. એ દુષ્ટો માટે ભયનું કામ કરે છે જયારે સજ્જનો માટે એ રક્ષાનું પ્રતીક છે. એ ઈશ્વરની ન્યાય પ્રણાલીને દર્શાવે છે.\nપદ્મનું મહત્વ :\nઅહીંયા પદ્મનો આશય કમળના ફૂલ સાથે છે. આ પુષ્પ એકાગ્રતા અને સત્યતાનું પ્રતીક માનવામાં આવ્યું છે. જે પ્રકારે કમળનું ફૂલ કીચડમાં રહીને પણ પોતાને સ્વચ્છ અને સુંદર જાળવી રાખે છે , એ જ રીતે લોકોએ પણ આ સંસારરૂપી માયામાં રહીને પણ સ્વયંને નિષ્પાપી બનાવી રાખવા જોઈએ.\nજીરાને પાણીમાં નાખી ઉકાળી તેનાથી ધોઇ નાખો ચહેરો તમારો, જોઈ લો ફરક\nકોઈને ભૂલમાં પણ ના જણાવવી જોઈએ પોતાની આ5વાતો


Miss M E Bond – વેબગુર્જરી\nTag: Miss M E Bond\nby Web Gurjari • August 19, 2019 •5Comments\n– રજનીકુમાર પંડ્યા ૧૨-૮-૨૦૧૯ના પ્રકાશિત થયેલ ૧લા ભાગથી આગળ પાંચ વર્ષ પલકારામાં વીતી ગયાં. એ પછી તો સર આદમજી હાજી દાઉદ હોસ્પિટલમાં અનેક શિશુઓ જનમ્યાં પણ એ બધાં ‘બચ્ચાં’, બાકી ‘મેરા બચ્ચા’ સંબોધન ફરી ક્યારેય હોઠે ના આવ્યું. દિલમાં ઉઠતા…\n– રજનીકુમાર પંડ્યા મજાકમાં કહેવાતું પણ મજાકની પાછળ કાંઇક સચ્ચાઇ હતી.1940ના એ દાયકાની સચ્ચાઇ એ હતી કે ડૉ. મિસ બોન્ડ ભારતીય નહોતાં, આયર્લેંડનાં આયરીશ સન્નારી હતાં અને એમને હાથે જેતપુરની મોટા ભાગની પ્રસુતાઓની સુવાવડ થતી હતી. કોઇ પણ બાળકના જન્મની…